אנוטין צ'רנווירקון

אנוטין צ'רנווירקול (בתאית: อนุทิน ชาญวีรกูล; נולד ב-13 בספטמבר 1966) הוא פוליטיקאי תאילנדי המכהן כראש ממשלת תאילנד ה-32, מאז 7 בספטמבר 2025. בעבר כיהן צ'רנווירקול כסגן ראש ממשלת תאילנד, כשר הפנים וכשר הבריאות הציבורית, תפקיד בו החזיק בזמן מגפת הקורונה בתאילנד.

 ביוגרפיה 
אנוטין, המכונה נו, הוא בנו של צ'וואראט צ'רנווירקול, שר הפנים לשעבר בממשלת אבהיסיט וג'ג'יווה, ויש לו אח ואחות. משפחתו ממוצא סיני-תאילנדי מגואנגדונג. אנוטין למד במכללת אסמפשן בבנגקוק ובאקדמיית ווסטר במסצ'וסטס. לאחר מכן השלים לימודי הנדסה באוניברסיטת הופסטרה. הוא נישא לסאנונגנוך ב-1990, ולהם שני ילדים, בן ובת. ב-2013 השניים התגרשו. ב-2013 נישא ללסאסיטורן, ממנה התגרש ב-2019. מ-2022 נמצא בזוגיות עם סופנן.

צ'רנווירקול מחזיק ברישיון טיס וברשותו מספר מטוסים פרטיים.

משפחתו בנתה מספר פרויקטים ממשלתיים ענקיים כמו נמל התעופה סוברנבומי בבנגקוק. אנוטין עבד כמהדנס בחברה המשפחתית בטרם נכנס לפוליטיקה.

 קריירה פוליטית 
בשנת 1996 נכנס צ'רנווירקול לפוליטיקה כשמונה ליועץ של פראצ'ואפ צ'איאסאן (שר החוץ) וכיהן כסגן שר הבריאות הציבורי בין השנים 2004 ל-2005 וסגן שר המסחר בשנת 2004.

כאשר מפלגת Thai Rak Thai (TRT) התפרקה בשנת 2006, צ'רנווירקול היה בין חברי בית מספר 111, קבוצה של 111 חברים במפלגה של TRT שקיבלו השעיה פוליטית לחמש שנים. ההשעיה נמשכה עד 30 במאי 2012 ומנעה מצ'רנווירקול לכהן בכל משרה פוליטית. במהלך ההשעיה, חזר להיות מהנדס. בפברואר 2012 הוא הפך לנשיא חברת ההנדסה והבנייה הסינית-תאילנדית.

בשנת 2012, הודיע ניוין צ'ידצ'וב, מייסד מפלגת בהומג'איתאי השמרנית (BJT), על פרישתו מהפוליטיקה. ניוין, מקורב לצ'רנווירקול, נקב בשמו של נאוטין כבחירה מתאימה לשמש כיורשו. צ'רנווירקול הצטרף למפלגה לאחר סיום ההשעיה, ונבחר למנהיג ה-BJT ב-14 באוקטובר 2012.

לקראת הבחירות הכלליות ב-2019, מפלגת ה-BJT בחרה בצ'רנווירקול להמשיך ולהנהיג את המפלגה באוקטובר 2018, והוא המשיך להיות מועמדה לראשות הממשלה. מפלגת ה-BJT זכתה בבחירות ב-51 מושבים, והפכה למפלגה החמישית בגודלה בפרלמנט.

צ'רנווירקול היה המועמד של המפלגה לראשות הממשלה גם בבחירות הכלליות של 2023.

 שר הבריאות בזמן מגפת הקורונה 
לאחר הבחירות הכלליות ב-2019, מונה צ'רנווירקול לשר הבריאות. ב-13 בינואר 2020 נרשם בתאילנד המקרה הראשון של COVID-19. אנוטין זלזל תחילה בחומרתה, וקבע שמדובר בהצטננות רגילה בלבד וכי הרופאים הנגועים לא נזהרים מספיק.

ב-19 באוקטובר 2020, הודיע צ'רנווירקול כי החיסונים הראשונים יינתנו לקשישים. הוא גם הצהיר כי 40% מהחיסונים יוזמנו דרך COVAX ו-40% וספים דרך אסטרהזניקה והשאר ממקורות אחרים. תאילנד החלה את תוכנית מתן החיסונים שלה ב-28 בפברואר 2021, כאשר אנוטין היה בין הראשונים במדינה שחוסנו.

עלייה במספר החולים בוריאנטים של אלפא ודלתא הובילה להחלטתו שבנגקוק תהיה תחת סגרים הולכים ונשנים עד יולי 2021.

ב-1 באוקטובר 2022 הממשלה ביטלה את צו החירום של המגפה, והקורונה הורדה בחומרתה למחלה מידבקת תחת מעקב.

צ'רנווירקול הוא תומך נלהב בלגליזציה של קנאביס רפואי.

לאחר ניצחון מפלגת פאו תאי בחירות הכלליות בתאילנד בשנת 2023 מפלגת בהומג'איתאי בראשותו הצטרפה לממשלה. לאחר מכן, הוא מונה לסגן ראש הממשלה ולשר הפנים.

 ראש הממשלה 
לאחר החלטת בית המשפט החוקתי לפטר את פאטנונגטאן צ'ינוואט מתפקיד ראש הממשלה עקב הפרות אתיות ב-29 באוגוסט 2025, נבחר צ'רנווירקול ב-5 בספטמבר לתפקיד ראש הממשלה, לאחר שקיבל את תמיכתם של 311 מתוך 492 חברי פרלמנט.

ב-12 בדצמבר 2025 פוזר בית הנבחרים ובחירות צפויות להתקיים ב-8 בפברואר 2026.

 קישורים חיצוניים 

 הערות שוליים 

קטגוריה:ראשי ממשלת תאילנד
קטגוריה:ילידי 1966